lflage/wiki-talks huggingface dataset:
Aptarimas:Quiberon mūšis

message: Keletas pastabų:
# Žinoti, kad Quiberon mūšis įvyko 1795 m. birželio 27 d. (beje, datą galima ir "ilgąja forma" rašyti - gal kai kur kiek gražau atrodo) - gerai, bet kur jis įvyko? Įtariu, kad šalia kokio nors Prancūzijos miestelio, kuris Quiberon vadinasi, bet kurioje Prancūzijos vietoje jis yra? Bretanėje, Normandijoje, Pikardijoje? Dar kur nors? Straipsnyje reikėtų paminėti...
# "[...] pateko į jų laukusio Hoche armijos rankas." - Hoche - tos armijos vadas? O gal tai - armijos pavadinimas? Ir, beje, "pateko į rankas" - nelabai tinka moksliniam stiliui.
# "Emigrantų armija patyrė 13000 karių nuostolių, kai prancūzai iš 13000 kareivių neteko 500." Šiaip jau "emigrantai" - turbūt irgi prancūzai. Gal tada vietoj "prancūzai" rašyti "respublikonai" ar pan.?
# "[...] ir buvo pradėjo panikuoti [...]" - na, aišku, kad norėta buvo parašyti "ir pradėjo panikuoti", bet parašyta, kas parašyta... Nereikia taip skubėti! Vikipedija niekur nepabėgs.
# "Po pralaimėjimo britai saugiai grįžo Karališkuoju Laivynu į Angliją." - įtariu, kad britai rojalistus buvo atplukdę, bet straipsnyje irgi tiktų tai paminėti.
# Straipsnio pirmas sakinys turėtų būti šioks toks apibrėžimas - "Quiberon mūšis - mūšis, įvykęs 1795 m. birželio 27 d. prie miestelio XYZ." ar panašus.
# Vidinė nuoroda - gerai, bet įdėti atskirą žodį tik dėl jos - neverta (nuorodą galima uždėti ant bet kurio žodžio ar frazės, tik reikia naudoti simbolį "|").
Na, turbūt užteks. O šiaip - pagirtina, kad rašoma! --Martynas Patasius 02:40, 2006 Lapkričio 23 (EET)
thread_title:  Dėl "tvarkos"
Aptarimas:Gyvybės kilmė

message: "gyvybė nėra aminorūgščių kratinys - aminorūgštys turi polimerizuotis į baltymus"
Aminorūgščių polimerizacija į baltymus yra ne ką stebuklingesnė už etileno polimerizaciją ar dviejų magnetukų sukibimą. 
", o ir tokia stulbinanti erdviniu tikslumu ir produktų unikalumu polimerizacija neįsivaizduojama chaoso sąlygomis"
O "stulbinantis erdviniu tikslumu" planetų judėjimas "chaoso sąlygomis" nestebina?
"Naujausi moderniosios organinės chemijos tyrimai šią teoriją visiškai griauna, dėl chirališkumo"
http://www.talkorigins.org/indexcc/CB/CB040.html
"Nepaisant to, kad ši teorija praktiškai galutinai paneigta ji vis dar sutinkama net mokyklos vadovėliuose"
Sakyčiau, per drąsu taip teigti. Man akivaizdu, kad visa šio skyriaus medžiaga nekritiškai surankiota iš kreacionistų puslapių.
--Vajezus 16:37, 2006 Lapkričio 23 (EET)
replies: text: Apskritai čia beviltiška pastraipa, grynas POV ir dezinformacija. O pradžią reikėtų sutvarkyti, pagal įprastą formatavimą. --Nomad 16:40, 2006 Lapkričio 23 (EET)
thread_title:  Tokios teorijos nepagrįstumas ir trūkumai 

message: Nematau skirtumo tarp abiogenezės ir gyvybės kilmės. Angliškoje parašius "origin of life" redirectina į abiogenezę. Jei niekas neprieštaraus, gal po kokios savaitės pakoregavęs sujungsiuTired time 17:17, 2009 gegužės 6 (EEST)
replies: text: Manau galima jungti.--Dirgela 11:58, 10 balandžio 2010 (EEST)
replies: text: :Padariau paprasčiausią nukreipimą į abiogenezę su visišku informacijos. Dalis straipsnyje buvusios info. dubliavosi su abiogenezės str. esančia, kita dalis arba ne tokia vertinga, arba tokia, kad yra paprasčiau papildyti abiogenezę nauju rašiniu, nei galvoti, kaip čia perkelti čia buvusią info. – Andrius // 13:58, 14 gruodžio 2010 (EET)
thread_title: Sujungimas su abiogeneze
Aptarimas:Dirbtinis neuroninis tinklas

message: Šiaip jau, neuroniniai tinklai - ne vien vienasluoksnis ir daugiasluoksnis perceptronai... Bent rekurentinius neuroninius tinklus (pavyzdžiui, Hopfieldo) reikėjo paminėti (ar bent prirašyti "ir kiti")... Ir, beje, neurono veikimo aprašymas kažkaip sujauktas - gal užtektų formulės? O tai dabar "paaiškinta", kad reikia palyginti svorius su nuliu (nepaminėta, kad kažkur čia dar ir įėjimai dalyvauja, tad išeina, kad reikia kelias konstantas lyginti su nuliu) ir paminėtas slenkstis (iš tikro "įeinantis" į aktyvavimo funkciją)... --Martynas Patasius 21:17, 2006 Lapkričio 26 (EET)
thread_title:  Dėl neuroninių tinklų klasifikacijos 

message: "Ši technologija mėgdžioja žmogaus galvos smegenų darbą – tiksliau neuronų veikimą." Neuroniniai tinklai nemėgdžioja žmogaus smegenų veiklos, o yra įkvėptos biologinių neuroninių tinklų ir geriausiu atveju tik imituoja tam tikrų funkcijų veikimą. Gal kažkadą ateityj ir turėsim neuroninius tinklus, kurie mėgdžioja žmogaus smegenų veikimą, bet dar labai toli iki to...
thread_title:  Dėl trumpo aprašymo
Aptarimas:Tiesa

message: Atrodo, pateiktasis apibrėžimas ("Tiesa - minties išsakymas, kuris remiasi sakančiojo žiniomis.") turi šiek tiek trūkumų... Pavyzdžiui:
# Kas, jei mintis nėra "išsakoma", o nutylima arba užrašoma? Ar nuo to ji pasidaro klaidinga?
# Kas jei, tarkime, studentas atspėja atsakymą į klausimą, jo nežinodamas? Ar atsakymas nuo to pasidaro klaidingas?
# Ar tiesa tikrai yra būtent "išsakymas" (kalbėjimo procesas), o ne paties teiginio "savybė"?
# Ar melas nesiremia sakančiojo žiniomis (pavyzdžiui, apie tai, kas jam naudinga)?
Gal pagal kai kurias teorijas taip ir yra, bet bent pagal "atitikimo teoriją" (kurios laikėsi Aristotelis, šv. Tomas Akvinietis ir t.t.) teiginio teisingumas niekaip nepriklauso nuo to, ką žino jo autorius (nebent pats teiginys yra apie sakančiojo žinias). Sakyčiau, apibrėžimas, pateiktas Vikipedijoje, neturėtų taip akivaizdžiai prieštarauti šiai teorijai (tai jau galėtų būti ir NPOV pažeidimas). Ir nesutikčiau, kad "Nėra galutinio apibrėžimo šiais sąvokai, kadangi yra nemažai skirtingų tiesos apibrėžiančių teorijų." - tarkim, ar apibrėžimas pagal "atitikimo teoriją" ("Tiesa yra minties atitikimas tikrovei") yra "negalutinis"? Galima ginčytis, geras jis ar blogas, naudingas ar nenaudingas, bet jis "galutinis" - abejoju, ar galima jį "patobulinti" (kitos teorijos paprastai jo tiesiog atsisako, o ne "tobulina").
Angliška versija pasitenkina nurodymu, kad "Paprastai tiesa žodynuose apibrėžiama minint kokį nors atitikimą faktams arba tikrovei. Tačiau nėra tiesos apibrėžimo, dėl kurio sutartų visi filosofai." (maždaug), o tada išvardijamos teorijos ir paminima, kaip tiesa apibrėžiama pagal kiekvieną iš jų. Gal kažkaip panašiai ir čia reikėtų rašyti? --Martynas Patasius 11:35, 2006 Gruodžio 1 (EET)
replies: text: Pakartosiu, kad parašyta str. „Nėra galutinio apibrėžimo šiai sąvokai“. Jei galite konkrečiau apibrėžti, prašome tai padaryti. Aš remiausi anglų ir rusų Vikipedijomis.  -Atlantas 20:08, 2006 Gruodžio 1 (EET)
replies: text: :O teisybė! Pasižiūrėjau į rusišką versiją - išties - "Истина — совершенство мысли либо высказывания, позволяющее считать его знанием, а также само содержание знания или сама познанная действительность.". Tik "высказывание" šiuo atveju panaudotas ne reikšme "išsakymas", o reikšme "teiginys" (pvz., kaip apibrėžta čia: ) ir gal kiek tikslesnis vertimas - "Tiesa - minties arba teiginio tobulumas, leidžiantis laikyti jį žiniomis, o ir pats žinių turinys arba pati pažinta tikrovė". Na, nieko baisaus - ir profesionaliems vertėjams pasitaiko :) O dėl "galutinio apibrėžimo" - turėjau galvoje tik tai, kad gal "nėra apibrėžimo, dėl kurio visi sutartų" kiek tiksliau, nes kiekvienai teorijai "savas" apibrėžimas - lyg ir "galutinis". --Martynas Patasius 00:42, 2006 Gruodžio 2 (EET)
thread_title:  Dėl apibrėžimo
Aptarimas:Vaistas

message: Kiek matau, čia "vaistas" verčiama į "drug". Bet (kiek įsivaizduoju), "vaistas" neturi reikšmės "narkotikas", o "drug" turi... Gal reikėtų versti "medication"? --Martynas Patasius 16:03, 2006 Gruodžio 1 (EET)
replies: text: Teisingai pastebėta, pakeisiu iw. --Atlantas 20:13, 2006 Gruodžio 1 (EET)
thread_title:  Dėl angliško vertimo
Aptarimas:Menonitai

message: Kelios pastabos:
# "Tačiau savo teologija jie liko ortodoksiški ir ortopraksiški." - ką šiuo atveju turi reikšti "ortodoksiški ir ortopraksiški"? Tai, kad jie manė, kad yra teisūs? Sakyčiau, tai ir be atskiro sakinio gana aišku... Gal tai, kad jie buvo "ortodoksiški ir ortopraksiški" Katalikų Bažnyčios požiūriu? Tai jau būtų informatyvu, deja, ne visai teisinga... Gal tai, kad jie buvo "ortodoksiški ir ortopraksiški" kurios nors protestantų atšakos požiūriu? Tada ją reikėtų nurodyti. O geriausia tą sakinį visai išmesti.
# "[...] kuriems Vokietijos valstiečių karo metu ėmėsi vadovauti vokečių katalikų kunigas Tomas Miunceris." - gal ne kaip katalikų kunigas? O tokiu atveju, gal tai, kad jis buvo įšventintas į kunigus turėtų būti paminėta straipsnyje apie jį, o ne čia?
# "Apibendrintai juos imta vadinti derogatyviškai „anabaptistais“, t.y. „perkrikštytojais“, o jie save dažniau vadino broliais, Kristaus mokiniais." - ką reiškia "derogatyviškai"? Gal "niekinamai" ar pan.?
# "Beje Menno bene vienintelis iš anabaptistų lyderių nebuvo nužudytas valdžios ir oficialios religinės viršūnėlės, kadangi po atsivertimo į Kristų visą laiką slapstėsi padedamas bendraminčių." - "viršūnėlės" tinka publicistiniam stiliui, bet ne moksliniam. Gal "pasaulietinės ir bažnytinės valdžios"? Ir "[...] kadangi po atsivertimo į Kristų [...]" - gal "[...] kadangi tapęs anabaptistu [...]"? Vis neutraliau būtų... Be to, "beje" šiuo atveju yra įterpinys, tad po jo reikia kablelio.
# Reikėtų sutvarkyti nuorodas. Uždėti nuorodą į straipsnį "Krikšto sakramentas" ant viso fragmento "sąmoningai neapsisprendusiųjų, t.y. kūdikių, krikštą" neverta - užtenka ant žodžio "krikštą".
O šiaip - gal sutvarkius ir visai neblogas straipsnis išeitų... --Martynas Patasius 20:12, 2006 Gruodžio 4 (EET)
thread_title:  NPOV ir pan.
Aptarimas:Apeliavimas į lytį

message: Atrodo, angliška straipsnio versija išmesta: Wikipedia:Articles_for_deletion/Appeal_to_gender... Gal ir čia reikėtų apsvarstyti analogišką galimybę? --Martynas Patasius 04:26, 2006 Gruodžio 5 (EET)
Man šis straipsnis atrodo pakakamai geras, tik va bėda - lytis yra tik viena iš begalės klasifikacijų, kuriomis galima klaidingai manipuliuoti, priskiriant atskiram individui apibendrintas jo grupės savybes. Galbūt reiktų straipsnį suabstraktinti, pervadinant į "Klaidingas apibendrinimas" ar kažką panašaus? --Vajezus 10:33, 2006 Gruodžio 5 (EET)
Kartoju tūkstantis dvidešimt ketvirtą kartą: tai, ką anglai daro su savo straipsniais, yra joks ne rodiklis lietuviškai wikipedijai. O lytis išskirtą iš kitų gausybės savybių, pagal kuriuos galima daryti klaidingus apibendrinimus todėl, kad istoriškai diskriminavimas pagal šią savybę buvo vienas populiariausių visais laikais :) --Nomad 13:38, 2006 Gruodžio 5 (EET)
thread_title:  Dėl reikšmingumo ir pan.
Aptarimas:Argumentas prieš žmogų

message: Atrodo, dažniau verčiama "į žmogų" (R. Plečkaitis "Logikos įvadas", Vilnius, 1968, 188 psl.) arba "taikomas žmogui" (R. Koženiauskienė "Juridinė retorika", Vilnius, 2005, 153 psl.), o ne "prieš žmogų"... O gal dar geriau palikti lotyniškai? --Martynas Patasius 20:41, 2006 Gruodžio 5 (EET)
replies: text: Lietuviškai geriau, ne lotynų Vikipedija. Šiaip man asmeniškai geriau skamba ir atitinka prasmę dabartinis variantas. Argumentas ne į kažką (ne į jį eina ar įeina), ne kažkam (ne jam taikomas), o prieš kažką, šiuo atveju žmogų. --Atlantas 21:40, 2006 Gruodžio 5 (EET)
replies: text: : Absurdas kažkoks vartoti tokį išsireikšimą "Argumentas prieš žmogų", Lietuvoje ir visame pasaulyje pagrinde vartojama "Ad hominem" sąvoka. --Zuikis Puikis 12:31, 2009 balandžio 6 (EEST)
thread_title:  Dėl pavadinimo
Aptarimas:Vilniaus universiteto Chemijos ir geomokslų fakultetas

message: Didžioji dalis info panaudota iš CHF svetainės, su leidimu. Simonas K. 23:39, 2006 Gruodžio 5 (EET)

message: ko dar reikia kad būtų pilnas ? Simonas K. 10:55, 2006 Gruodžio 6 (EET)
replies: text: Pakankamai info., manau, todėl nuėmiau žymę. Beje, ar reikia minėti dėstytojus? --Atlantas 10:58, 2006 Gruodžio 6 (EET)
replies: text: :Dėstytojai dažniausiai būna minėtini ne vien dėl darbo universitete, bet ir dėl aktyvios visuomeninės veiklos, kai kurie jų yra mokslinių tarybų nariai, svarbių mokslinių darbų ir leidinių autoriai ir t.t., todėl manau kad juos reikia ne tik minėti, bet ir nurodyti už ką jie yra minimi. Tas galioja ir kitiems universitetams bei jų fakultetams. Šiaip - TBD. Simonas K. 11:25, 2006 Gruodžio 6 (EET)
thread_title:  stub?
Aptarimas:Selektyvieji serotonino reabsorbcijos inhibitoriai

message: ar toks šaltinis patikimas?
http://medicine.plosjournals.org/archive/1549-1676/2/12/pdf/10.1371_journal.pmed.0020392-L.pdf
replies: text: Atrodo patikimas su šaltiniais kaip ir priklauso. --Atlantas 18:38, 2006 Gruodžio 6 (EET)

message: http://149.142.238.229/pgxlab/docs/NRD-Wong-depression.pdf
thread_title:  plus
Aptarimas:Steponas Eitminavičius

message: ar tik ši ekspedicija nebuvo panaikinta ankščiau, berods ar tai 1991 ar 1994 metais? Man atrodo kad ji buvo reorganizuota privatizuota ir pervadinta į AB "Artva". (http://www.artva.lt)?
thread_title:  Vilniaus hidrogeologijos ekspedicija
Aptarimas:Mormono knyga

message: Ar tikrai geras vertimas "Mormonų knyga"? Jei angliškai "Book of Mormon", o ne "Book of Mormons", gal teisingas vertimas "Mormono knyga" (vieno mormono, o ne kelių)? --Martynas Patasius 23:04, 2006 Gruodžio 10 (EET)
thread_title:  Dėl pavadinimo
Aptarimas:Absoliutusis nulis

message: Kiek pamenu, literatūroje visur būdavo Absoliutus nulis. Bet gal dabar pasikeitė. --Nomad 16:55, 2006 Gruodžio 11 (EET)
"Absoliutus nulis" - Google (LT) - 1100 rezultatų (tačiau yra ir nefizikinių), "Absoliutinis nulis" - 11 rezultatų, tačiau vienas iš jų - astronomijos enciklopedija. Dar yra du rezultatai dėl "Absoliutusis nulis". Orionus 17:10, 2006 Gruodžio 11 (EET)
replies: text: Tad akivaizdu, jog reikėtų naudoti absoliutus nulis. O kad yra ir ne fizikinių rezultatų - nestebina, praktiškai bet kokia tema atlikę paiešką rasime ir ne mokslinių šaltinių :) --Nomad 17:23, 2006 Gruodžio 11 (EET)
Knygoje "Mokslas ir visata" rašoma Absoliutinis nulis. Hugo.arg 19:48, 2006 Gruodžio 13 (EET)

text: Parašiau užklausimą Lietuviu kalbos komisijai  --Nomad 20:02, 2006 Gruodžio 13 (EET)

message: Kalbiškai tiek absoliutusis nulis, tiek absoliutinis nulis yra taisyklingi variantai, jau specialistams rinktis, kurį vartoti (kol kas šaltiniuose pasitaiko tiek vienaip, tiek kitaip, specialistai tiesiog turėtų sutarti, kuris jiems labiau tinka).
replies: text: Jei tikrai teisingai parašyta "absoliutusis" ar "absoliutinis" (o ne absoliutus nulis, kaip dabar straipsnio pavadinimas), tai internete daugiau frazių "absoliutinis nulis", o "absoliutusis nulis" tik dvi. Vadinasi reikia vartoti absoliutinis nulis? Orionus 22:00, 2006 Gruodžio 14 (EET)

text: Na, "absoliutus" tai niekaip netinka - turi būti "absoliutusis", tai elementari kalbos taisyklė, nebent svarstyti "absoliutinio" variantą.Dirgela 22:11, 2006 Gruodžio 14 (EET)
replies: text: :Tokiu atveju turbūt paliekame absoliutinis, nors man gražiau skamba absoliutusis.  --Nomad 17:47, 2006 Gruodžio 15 (EET)
thread_title:  VLKK atsakymas
Aptarimas:Mirties bausmė

message: Nuo nepriklausomybės atkūrimo iki mirties bausmės sustabdymo gyvybė buvo atimta 7 nuteistiesiems. Lietuvoje mirti nuteisti kaliniai būdavo sušaudomi.
Po Prezidento Algirdo Brazausko dekreto, kuriuo buvo sustabdytas mirties bausmės vykdymas, kitiems myriop nuteistiems kaliniams pavyko išsaugoti gyvybę - mirties bausmė jiems buvo pakeista įkalinimu iki gyvos galvos.
Paryškintos vietos atrodo netinkamos savo stiliumi, kadangi jos parašytos literatūrine kalba, todėl jas pataisiau į, mano nuomone, neutralesnę kalbą.
thread_title:  Mirties bausmė Lietuvoje
Aptarimas:Biliardas

message: Nera jokio pagringo teigti kad biliardo atsirado iš kinijos ar azijos. Nebent prie to priskirtume ant zemes zaidziamus zaidimus, o tokiu biliardas nera.
replies: text: Cituoju str.
replies: text: :Biliardo - kilmė vis dar nėra aiški. Pasak kai kurių šaltinių, biliardas gimė Kinijoje, tuo tarpu kiti gi tvirtina, kad jis buvo vadinamas pall-mall ("aksomu dengta vieta") ir į Europą šį žaidimą atvežė kryžiuočiai, grįždami iš Artimųjų Rytų. Kiti vis tik biliardo išradima priskiria Prancūzijai, Italijai, Anglijai arba Ispanijai. 
--Atlantas 13:58, 2006 Gruodžio 21 (EET)
Redaguoti šį straipsnį bandžiau atskleisti pirmąsias oficialiai patvirtintas užuominas apie biliardo žaidimą, bei pateikti skirtingas pagrįstas versijas nurodant laikotarpį . Jei manote, kad užtenka paminėti "kai kuriuos šaltinius" - OK

message: Norėjau pradėti straipsnį apie pulą, bet apsižiūrėjau kad apie tai kalbama šiame bendrame, pavadinus jį "amerikietiškuoju biliardu". Tai nėra klaidinga, tačiau plačiai žinomo pavadinimo nebuvimas atspindi ir kitoms šio straipsnio dalims būdingą paviršutiniškumą. Mano siūlymas (pateikiu čia norėdamas sužinoti ar mano nuomonė nėra klaidinga) būtų išskaidyti šį straipsnį į dalis, aptariančias kiekvieną biliardo rūšį, taisykles, žymiausius atstovus, ir t.t. (pvz. amerikietiškasis turi daug įvairių variantų, pradedant devyniuke, kuri čia visai nepaminėta).
Kitas variantas būtų pažymėti šį straipsnį kaip nebaigtą (stub). 
replies: text: Na, gal žymėti "stub" būtų kiek žiauroka... Geriau tikrai kiekvienai rūšiai čia pateikti trumpus aprašymus (kad skaitytojas, pavyzdžiui, galėtų atpažinti kažkur matytą rūšį) ir nuorodas į atskirų rūšių straipsnius ("Pagrindinis straipsnis: Snukeris" ir pan.). Taip daroma ir su valstybių straipsniais: yra straipsnis Lietuva, kuriame atskiruose skyreliuose trumpai aprašyta istorija, geografija ir pan. Taip pat prie skyrelio yra nuoroda į detalesnį straipsnį ta pačia tema (pavyzdžiui, "Pagrindinis straipsnis: Lietuvos istorija"). O ten ir vėl galima daryti panašiai ("Daugiau informacijos galite rasti straipsnyje Lietuvos Didžioji Kunigaikštystė."). Jei atsiras straipsniai apie labai egzotiškas rūšis - galima čia pateikti nuorodų į juos sąrašą be platesnio aprašymo (skyrelis, kuriame būtų sąrašas, galėtų taip ir vadintis - "Kitos rūšys"). O su pavadinimu - viskas paprasta: aprašyme "Yra keletas amerikietiškojo biliardo rūšių, tačiau [...]" galima keisti į "Yra keletas amerikietiškojo biliardo (kartais vadinamo pulu) rūšių, tačiau [...]". Tada turbūt būtų ir du nauji straipsniai ("Amerikietiškasis biliardas" ir "Pulas"). Vienas iš jų rodytų (Wikipedia:Redirect) į kitą, kuriame būtų detalus aprašymas (taisyklės, variantai, federacijos, žaidėjai ir pan.). Ir pasiskaičius atrodo, kad tai bus visai gražus straipsniukas. :) --Martynas Patasius 21:11, 2007 Sausio 4 (EET)
thread_title:  Straipsnis neišsamus
Aptarimas:Vanilla Ninja

message: Šį straipsnį pataisiau. Ištaisiau visas klaidas kurias pastebėjau, tačiau šis straipsnis dar nebaigtas!
replies: text: Jį gali papildyti kada nori, stub (nebaigtumo) žymės nebuvimas nereiškia, kad jo negalima pildyti. Ji daugiau dedama tada, kai išties yra mažai informacijos straipsnyje ir labai reikalingas papildymas. --Atlantas 19:17, 2006 Gruodžio 21 (EET)
To nežinojau, kad stub reiškia informacijos trūkumą. Labai dėkoju už suteiktą informaciją.
Dėl užrakinimo. Atsiprašau už nesklandumus. Mes susitarėmė jog nuorodų nebekeisime. Manau teisingiausia abi nuorodas pavadinti vienodai - Vanilla Ninja Gerbėjų svetainė.
Prašau jei galite atrakinkite puslapį. 
Mes su kitu tinklapio administratoriumi susitarėme ir išsprendėme visus nesutarimus. Noriu atnaujinti Vanilla Ninja diskografiją ir biografiją. Iš anksto dėkoju. 
Prašau atrakinkite temą.
Pakeičiau nuorodas, nes 2 Gerbėjų svetainės susijungė į vieną.

message: :Kadangi vyko redagavimo karas tarp vienos svetainės reklamuotųjų ir kitos, straipsnį užrakinau, kad baigtųsi svetainių reklamavimas. Jei ką nors norėsite pridėti prie straipsnio prašome rašyti į aptarimus. --Atlantas 07:36, 2008 rugpjūčio 16 (EEST)
Gerai, atsiprašau už nesklandumus. Įdėkite nuorodas į abi svetaines vienodu pavadinimu, taip bus sąžiningiausia. Nenoriu būti tas, dėl kurio kaltės šis straipsnis tapo užrakintas. Aš prisižadu nieko nekeisti ir nekeisti nuorodų, jei jas abi pavadinsite vienodai.
Prašau wikipedijos administratorių, redaktorių netrinti lietuviškos Vanilla Ninja svetainės nuorodos. Mūsų svetainė yra oficiali fanų (gerbėjų) svetainė, t.y. apie mus žino pati grupė ir valdyba. Dėkoju.
Trindami nuorodas tik parodote, kad jums straipsnių autoriai visiškais nesvarbūs ir rodote nepagarbą trindami nuorodas.
replies: text: Vikipedija yra enciklopedija, o ne svetainių katalogas. Be to, „jei nepageidaujate, kad jūsų įvestas turinys būtų negailestingai redaguojamas ir platinamas, nerašykite čia“. --Homo 20:11, 2009 balandžio 23 (EEST)
thread_title:  Užrakintas
Aptarimas:Haliucinogenai

message: Patiko išsami istorinė informacija. Gal kas ras  citata tokiam teiginiui kaip "daug žmonių pasisako už haliucinogenų legalizavimą". Būtinai reikėtų nuorodos iš kur tokia informacija, nes kitaip nežinia ar čia pavienio žmogaus nuomonė ar iš tiesų visumos. Pataisiau kelias klaidas, patarčiau naudoti kokią nors programą, kuri suteiktų rašybos tikrinimo galimybės Word'e. Norėčiau  
sužinoti iš kur  autorius atrado tokį termimą kaip "Tikrieji haliucinogenai" ar nemano jis kad tai klaidinantis pavadinimas? Kuo skiriasi tas tikrumas haliucinogenų ir kuo pvz psichodelikai yra netikri? Siūlyčiau rušiuoti haliucinogenus tik pagal farmakologinis  skirstymą - manau tai padetų 
išvengti daug galvos skausmo. Psilocin 07:57, 2006 Gruodžio 22 (EET)

message: Visas šitas skyrelis man panašus į reklamą. --Vajezus 19:23, 2006 Gruodžio 30 (EET)
thread_title: Haliucinogenai ir šiuolaikinė kultūra

message: Ankstesnis variantas bent man pasirodė ypatingai painius, tai pabandžiau suskirstyti aiškiau, bet jei neįtiks, grąžinkit atgal, nesupyksiu. :) Eimis
thread_title: Farmakologinis haliucinogenų skirstymas

message: Prie ko straipsny apie haliucinogenus daina apie kanapių auginimą/verpimą? Kieno tos išvados apie "netikėtą minties vingį"? Kas analizės autorius?
thread_title:  Kultūra 

message: Manau, kad teiginiai, kad sustiprina mastyma ir pan. yra narkotiku reklama Wikipedijoje. Po to, aiskinimai kad durnarope veikia "saviciau" nei LSD - taip pat reklama. Priedo teigiama, kad durnarope - legali. Toks teiginys tetinkamas jei yra turi prasme atvirkstinis teiginis (t.y. teises akto, nustatancio durnaropes legaluma arba nelegaluma nera) - paslepta reklama.
thread_title:  Psichodeliniai 

message: Kalbama apie zodzio "psichodelinis" naudojima kulturoje, o tai neturi nieko bendro su haliuconogenais kaip preparatais. Siulau trinti lauk (irgi narkotiku reklama). Prince iskart trinu, nes cia visiska nesamone. Makejeva galima palikti :) Cia jau butu narkotiku antireklama, su kuo as sveikinu :):).
thread_title:  Pasaulyje 

message: "Tiek anksčiau, tiek dabar haliucinogenai plačiai naudojami religiniais, savęs pažinimo tikslais, per apeigas." - Gal sukonkretiname, kuri religine organizacija juos naudoja ? 
"Tikima, kad jų pagalba galima keliauti laiku, susitikti su Dievais, įgyti telepatinių sugebėjimų" - universali Wiki tiesa ? Beje ir dabar yra tikinciu zmoniu (ir gana daug), kad Žemė plokscia. 
"Vakarų kultūroje haliucinogenų vartojimas siejamas tiesiogiai su religiniu tobulėjimu, kūrybingumo sustiprinimu, savęs pažinimu." - dar viena Wiki universali tiesa ?
Ir visas sita cia yra nuo 2007 m ?
replies: text: Gal. Gali tuo ir užsiimti :) --Nomad 22:37, 11 lapkričio 2011 (EET)
thread_title:  Įžanga
Aptarimas:Audrius Gražys

message: Nesuprantu, kodel jis turetu buti istrintas??

message: Norėtusi sužinoti, kokiu būdu perkeltas straipsnis iš  į wikipediją t.y. ar gautas autorių sutikimas, taip pat ar visų iliustracijų autorinės teisės nepažeistos, Taip pat dar kartą primename, kad lietuviška vikipedija rašoma lietuvių kalba, jei jūs negalite pilnai išversti nesupykite, kad uždėsime žymę, kad staipsnis nepaklystų ir nenusimestų.--Qwarc 17:05, 2006 Gruodžio 24 (EET)
thread_title:  reikėtų  paaiškinimų